Narodna skupština
20020717

Ali, ne može da za rad te službe bude generalno odgovorna Vlada, a to znači i svako i niko. Da bismo postavili na ispit i oborili direktora agencije, mi moramo da obaramo predsednika Vlade. Možda nećemo da obaramo predsednika Vlade zato što dotična agencija ne radi dobro. U članu 17. kaže ovako: "Na zahtev Narodne skupštine i Vlade, direktor agencije dužan je da podnese izveštaj". Ovo je još gore od onoga što je rekao gospodin Šešelj. On je rekao - na zahtev Vlade; a ne kaže se - ili Narodne skupštine; nego, ako dobro shvatam ovo što je napisano, na zahtev Vlade i Narodne skupštine, što će reći da ta dva zahteva moraju međusobno da budu usaglašena. Kada će se to, molim vas, dogoditi u praksi? Mislim gotovo nikada. Prema tome, tu piše - znači na zahtev Skupštine i Vlade, pa će Skupština dazatraži, a Vlada potvrdi, a onda direktor podnosi i to tako piše.